آشوراده

بندانگشتی
آشوراده اتا جزیره نوم هسه که مازرون دریا شرقی جنوب ور دره. اینتا جزیره میونکاله جزیره مونا شرقی انتهای ور دره. وه ۲ کیلومتر بندرترکمن جا فاصله دارنه. آشوارده شمال ور مازرون دریا، جنوب ور گرگان دریامونا، شرق ور بندرترکمن ئو غرب ور میونکاله جزیره مونا ره رسنه. اینتا جزیره گتی ۱۴ کیلومتر موربع هسه. ونه جمعیت فقط چن تا  ایران شیلات شرکت کارمندون هسنه. اینتا جزیره اتا از ایران خاویار بیتن نیشته گائون هسه. آشوراده تا مازرونی ۱۵۰۳ سال دله اتا آدم هنیشت جزیره بیه. اینتا جزیره دله ۱۰۰۰ نفر آدم که ۳۰۰ تا خانوار ره سرگیته زندگی کردنه که بعد اتا گت سهل که اینتا جزیره دله بمو ونه جا بوردنه. وشون همه تورکمن بینه. اینتا جزیره ره قدیم دله آدمون اتا هن بکنسن جا میونکاله جزیره مونا جا سیوا هکردنه ئو وه اتا دست بسات جزیره هسه. اتی هم آشوراده مجمع الجزایر جا نوم بوردنه که سه تا جزیره ره سر گیته. ولی اتی که سو دنه اون دتا جزیره اوی جیر بوردنه. اتی اینتا همون آبسکون جزیره دونه نه که سلطون ممد خارزمشا بعد موغولون شون حمله بورده اونجه. ولی خله اینتا هارشا ره قبول نارنه. اینتا جزیره ره قاجار شون دوره روسون بیتنه ئو تا اینتا روسیه کومونیستی انقلاب دوره داشتنه. ولی بعد اینتا انقلاب روس سربازون ونه جا بوردنه. اینتا دوره دله اتی روس هم اینتا جزیره دله هنیشتنه که حتی بعد وشون کشور سربازون آشوراده جا بوردنه هم اینجه بمونسنه. ولی خورشیدی ۳۰ دهه دله ونه جا بوردنه. اسا چن تا هارشه دولت دس دله دره تا اینتا جزیره ره اتا گردشگری نیشتگا هکنه.

 منابع 
 انگلیسی ویکی‌پدیا

رده:مازرون دریای جزیره ئون